વર્ષ ૨૦૧૩માં ડેવિડ ધવન નિર્દેશિત ‘ચશ્મેબદ્દુર’ ફિલ્મથી બોલિવૂડમાં આવનારી તાપસી પન્નુએ ૨૦૧૫માં ‘બેબી’ ફિલ્મમાં ઇન્ટેલિજન્સ અધિકારીના નાનકડા એક્શન રોલથી લોકોને દંગ કરી દીધા. ‘બેબી’ ફિલ્મ તેની કરિયર માટે મહત્ત્વની સાબિત થઇ. ત્યારબાદ ૨૦૧૬માં આવેલી ‘પિન્ક’ ફિલ્મના કોન્સેપ્ટ અને તાપસીના કામને ખૂબ જ પસંદ કરાયું. મિસ અરોરા નામની યુવતીના પાત્રમાં તે અમિતાભ બચ્ચન જેવા મહાનાયકને ટક્કર આપતી જોવા મળી. આ ફિલ્મે તેને એક અલગ મુકામ પર પહોંચાડી દીધી. અદ્ભુત અભિનય અને મહિલા સશક્તીકરણ માટે અવાજ ઉઠાવનાર વ્યક્તિ તરીકે કે લોકોનાં દિલ જીતવામાં સફળ રહી.